ALAQUÀS CLAUSURA ELS TALLERS DE FORMACIÓ I OCUPACIÓ SOBRE JARDINERIA I ELECTRITAT AMB LA PARTICIPACIÓ DE 25 VEÏNES I VEÏNS
02/12/2024

# ALAQUÀS CLAUSURA ELS TALLERS DE FORMACIÓ I OCUPACIÓ SOBRE JARDINERIA I ELECTRITAT AMB LA PARTICIPACIÓ DE 25 VEÏNES I VEÏNS

*   02/12/2024
*   [Ocupació](/categoria/11/0/ocupacio)
*   [Imprimir](#)
*   Compartir
*    https://www.alaquas.org/documento.asp?id\_do=22423

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22423%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CLAUSURA%20ELS%20TALLERS%20DE%20FORMACI%C3%93%20I%20OCUPACI%C3%93%20SOBRE%20JARDINERIA%20I%20ELECTRITAT%20AMB%20LA%20PARTICIPACI%C3%93%20DE%2025%20VE%C3%8FNES%20I%20VE%C3%8FNS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22423/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22423/02122024whatsapp_image_2024-12-02_at_09_50_05_1__Form_4.jpg)](https://www.alaquas.org/ficheros/documentos/2024/2/22423/02122024whatsapp_image_2024-12-02_at_09_50_05_1__Form_10.jpg "<a href='https://www.alaquas.org/ficheros/documentos/2024/2/22423/02122024whatsapp_image_2024-12-02_at_09_50_05_1__Form_10.jpg' target=_blank><i class='fa fa-external-link' aria-hidden='true'></i>.ALAQUÀS CLAUSURA ELS TALLERS DE FORMACIÓ I OCUPACIÓ SOBRE JARDINERIA I ELECTRITAT AMB LA PARTICIPACIÓ DE 25 VEÏNES I VEÏNS</a>")

L'alumnat ha tingut l'oportunitat de formar-se i prestar els seus serveis en diferents centres de treball.

 El Centre de Formació Francesc Ferrer Martí d’Alaquàs va acollir el dijous 28 de novembre la clausura del taller ET FORMEM ALAQUÀS EMPLEA’T I i II en les especialitats de jardineria i electricitat en els quals han participat un total de 20 alumnes i 5 persones de l’equip docent i administratiu. En l’acte han estat presents el Regidor d’Ocupació, Jaime Marqués i el director del Centre de Formació Municipal Francesc Ferrer Martí d’Alaquàs, Pepe Latorre.

Aquests programes es van iniciar al mes de maig de 2023 amb durada de 18 mesos distribuïts en 2 etapes i una subvenció total per part de LABORA de 779.034 euros.

En l’especialitat Activitats auxiliars en vivers, jardins i centres de jardineria es van contractar un total de 10 veïnes i veïns que han dut a terme diferents tasques de manteniment, neteja i conservació de jardins i zones verdes del nucli urbà d’Alaquàs. Han treballat també en l’arbrat i jardineres del municipi, principalment en tasques de manteniment dels elements de reg localitzat, operacions de manteniment d’elements vegetals i no vegetals i han realitzat la rehabilitació i l’enjardinament d’un tram de mitjanera al carrer Cid.

En l’especialitat d’Operacions auxiliars de muntatge de xarxes elèctriques van ser contractades també un total de 10 alumnes que ha realitzat tasques d'instal·lació i manteniment de baixa tensió en tots els edificis públics de l'Ajuntament d'Alaquàs, amb substitució de lluminàries, execució de noves instal·lacions per modificacions d'ús de diferents estades dels edificis municipals, instal·lació d'equips i sistemes de comunicació, revisió i adequació dels quadres elèctrics situats en la via pública, revisió enllumenat públic, canvi i reposició de línies enllumenat públic…

A més de l’alumnat, han sigut contractades també 5 persones per a l’equip docent i administratiu durant 6 mesos: 1 directora, 1 auxiliar administratiu, 1 professora de recolzament, 1 professor en l’especialitat de jardineria i 1 professor per a electricitat.